Engvald Bakkan

Engvald Bakkan (født 20. august 1897 i Åmli i Aust-Agder, død 3. juli 1982) var en norsk forfatter og farmasøyt. Han utgav romaner og noveller med motiver og handling fra Åmli i eldre tid, blant annet trilogien Krossen er din, som regnes som hans hovedverk. 

Bakkan var av bondeslekt, og faren var lærer, bonde og lokalhistoriker. Han reiste hjemmefra som 11-åring for å fortsette skolegangen, blant annet på KG, og var ferdig utdannet farmasøyt i 1923. I sitt voksne liv bodde og arbeidet han i Stavanger og Bryne; fra 1955 på Ørnen apotek i Stavanger.Olav A. Loen. Bygda gav diktarsyn. Rune forlag, 1970 (ebok) Selv om han bodde i Stavanger det meste av livet, er det bare én av bøkene hans som har handling fra byen – Men han var Alexander (1939), det øvrige forfatterskapet er knyttet til hjembygda.

Han skrev 11 bøker: fem romaner, fire novellesamlinger og to barnebøker. Han markerte seg først som forfatter med novellen «Det blinde hjerte» som han vant en nordisk pris for i 1930. Den første boka utkom i 1931, det var romanen Den kvelvde skåla, som skildrer hovedpersonen Vrål Angrimssons ødipuskompleks og undergang.Nils Hellesnes i Syn og Segn 1948: «Bakkan synte korleis ein ved hjelp av metodar frå moderne psykologi kan fornye folkelivsskildringa.», her sitert etter Loen.

I trilogien Krossen er din (Krossen er din, 1947; Gjennom fossane, 1948; Regnbogen i toreskya, 1952) tar han utgangspunkt i folkeminne fra Åmli om det tragiske kjærlighetsforholdet mellom Inger Tverrstøyl og Knut Mjåvasstøyl fra tidlig på 1700-tallet, som han utdyper med arkivstudier fra rettsmateriale. Paret ble beskyldt for incest etter gammel rettsforståelse (at en enkemann er sammen med sin avdøde kones søstreChristian IVs Norske Lov fra 1604; se også Nils Lykke.), og levde lenge som fredløse i heiene.

 Referanser 

Litteratur
 Bjørn Hemmer «Engvald Bakkan – en ukjent stordikter fra Indre Agder». I: Sørlandet og litteraturen. Høyskoleforlaget, 1995. ISBN 82-7634-021-0
 Tor Obrestad. «Engvald Bakkan og romantrilogien Krossen er din». I: Søk. 13 artiklar om litteratur. Gyldendal, 2005. ISBN 82-05-34722-0
 Vegen til regnbogen. Av og om Engvald Bakkan til 100-årsdagen i 1997. Åmli, 1997. ISBN 82-90970-13-7
 Jon Hellesnes. «Nihilisme, tussefolk og parabol». I: Syn og segn; nr 4, 2000
 Thor Thorsen. «Ein ukjend stordiktar frå Åmli. Engvald Bakkan 100 år i 1997». I: Syn og segn; nr 1, 1997
 Thor Thorsen. «Engvald Bakkan. Ein presentasjon av forfattarskapen». I: Norsk litterær årbok 1970
 Thor Thorsen. Krossen er din : ein studie i Engvald Bakkans forfattarskap. Åmli historielag og Åmli mållag, 1997. ISBN 82-90970-12-9. Opprinnelig skrevet som hovedoppgave i Nordisk litteratur, 1972. 
 Anders M. Andersen. «Om Engvald Bakkans romanar». I: Sørlandsk magasin 1998

Kategori:Norske romanforfattere
Kategori:Nynorskforfattere
Kategori:Vinnere av Gyldendals legat
Kategori:Personer fra Åmli kommune
Kategori:Fødsler i 1897
Kategori:Dødsfall i 1982